दिल्ली: नर्सरी एडमिशन की दूसरी लिस्ट होगी जारी, इन बातों का ध्यान रखना है जरूरी
एडमिशन लेने की आखिरी तारीख 31 मार्च होगी। बच्चों का एडमिशन इससे पहले होना जरूरी है। क्योंकि 1 अप्रैल से क्लास शुरू हो जाएंगी। अभिभावक पूछताछ विंडो 5 से 12 फरवरी तक खुली थी।
देश की राजधानी दिल्ली में नर्सरी एडमिशन को लेकर पैरेंट्स की चिंता लगातार बनी हुई है। प्राइवेट स्कूलों में नर्सरी एडमिशन की लिस्ट आज जारी होगी। आज दूसरी लिस्ट जारी की जाएगी। जबकि पहली लिस्ट कुछ समय पहले जारी हुई थी और उसके एडमिशन भी हो चुके हैं। इसके साथ एक वेटिंग लिस्ट भी जारी होगी। ऐसे में जिन बच्चों का नाम पहली लिस्ट में नहीं आएगा वह वेटिंग लिस्ट में नाम आने के बाद थोड़ा इंतज़ार जरूर कर सकते हैं।टीचर्स की मानें तो बच्चों को इसके लिए ज्यादा इंतज़ार नहीं करवाना चाहिए। क्योंकि पहली लिस्ट के बाद ही ज्यादातर एडमिशन हो चुके हैं। ऐसे में दूसरी लिस्ट में और भी ज्यादा कठिन स्थिति रहने का अनुमान है। नर्सरी एडमिशन के लिए ऐज क्राइटेरिया 2022-23 के अनुसार, प्री-स्कूल (नर्सरी), प्री-प्राइमरी (केजी) और कक्षा 1 में एडमिशन के लिए न्यूनतम उम्र क्रमश: 3 साल, 4 साल और 5 साल (31 मार्च 2022 तक) है।बता दें, एडमिशन लेने की आखिरी तारीख 31 मार्च होगी। बच्चों का एडमिशन इससे पहले होना जरूरी है। क्योंकि 1 अप्रैल से क्लास शुरू हो जाएंगी। अभिभावक पूछताछ विंडो 5 से 12 फरवरी तक खुली थी। नर्सरी में बच्चों का एडमिशन करवाने के लिए कोई ज्यादा डॉक्यूमेंट्स की आवश्यकता तो नहीं है। सबसे पहले बच्चे का पासपोर्ट साइज फोटो चाहिए होगा। इसके बाद पैरेंट्स का पासपोर्ट साइज फोटो अनिवार्य है। एक परिवार की तस्वीर चाहिए होगी। इसके अलावा कोई एड्रेस प्रूफ होना चाहिए। बच्चों का जन्म प्रमाण पत्र और आधार कार्ड होने के बाद ही एडमिशन सुनिश्चित हो पाएगा।